CELEX: 62015CN0274
Language: sk
Date: 2015-06-08 00:00:00
Title: Vec C-274/15: Žaloba podaná 8. júna 2015 – Európska komisia/Luxemburské veľkovojvodstvo

20150731016616682015/C 270/222742015CJC27020150817SK01SKINFO_JUDICIAL20150608171822Vec C-274/15: Žaloba podaná 8. júna 2015 – Európska komisia/Luxemburské veľkovojvodstvo
 ---documentbreak--- C2702015SK1720120150608SK0022172182Žaloba podaná 8. júna 2015 – Európska komisia/Luxemburské veľkovojvodstvo
   (Vec C-274/15)2015/C 270/22Jazyk konania: francúzština
      Účastníci konania
   
   
      Žalobkyňa: Európska komisia (v zastúpení: F. Dintilhac, C. Soulay, splnomocnení zástupcovia)
   
      Žalovaný: Luxemburské veľkovojvodstvo
   
      Návrhy žalobkyne
   
   
            —
         
         
            určiť, že Luxemburské veľkovojvodstvo tým, že stanovilo režim DPH týkajúcu sa nezávislých skupín osôb, ktoré sú definované v článku 44 ods. 1 bode y) zákon o DPH z 12. februára 1979, v článkoch 1 až 4 veľkovojvodského nariadenia z 21. januára 2004 o oslobodení služieb poskytovaných nezávislými skupinami osôb svojim členom od DPH, v administratívnom obežníku č. 707 z 29. januára 2004, ktorý poskytuje výklad článkov 1 až 4 veľkovojvodského nariadenia, a poznámke formulovanej pracovnou skupinou, ktorá vykonávala činnosť v rámci Comité d’Observation des Marchés (Cobma) so súhlasom Administration de l’Enregistrement et des Domaines, nesplnilo povinnosti, ktoré mu vyplývajú zo smernice o DPH (
                  1
               ), najmä článku 2 ods. 1 písm. c) a článku 132 ods. 1 písm. f), článku 1 ods. 2 druhého pododseku, článku 168 písm. a), článku 178 písm. a) a článku 14 ods. 2 písm. c) a článku 28 tejto smernice,
         
      
            —
         
         
            zaviazať Luxemburské veľkovojvodstvo na náhradu trov konania.
         
      
      Žalobné dôvody a hlavné tvrdenia
   
   Podľa článku 132 ods. 1 písm. f) smernice o DPH, členské štáty oslobodia od dane „služby poskytované nezávislými skupinami osôb, ktorých činnosť je oslobodená od dane alebo vo vzťahu ku ktorej nevystupujú ako zdaniteľné osoby, a to na účely obstarania služieb pre ich členov, ktoré sú priamo potrebné na uskutočňovanie tejto činnosti, keď tieto skupiny požadujú od svojich členov presnú úhradu ich podielu na spoločných výdavkoch, pod podmienkou, že takéto oslobodenie od dane nespôsobí narušenie hospodárskej súťaže“.
   Podľa Komisie však právna úprava uplatniteľná v Luxemburgu neobmedzuje oslobodenie od DPH len na služby, ktoré nezávislé skupiny osôb poskytujú svojím členom a ktoré sú priamo nevyhnutné na výkon nezdanených alebo od dane oslobodených činností.
   Komisia sa okrem toho domnieva, že podľa luxemburského práva môžu členovia nezávislej skupiny osôb, ktorí uskutočňujú zdaniteľné činnosti ako súčasť svojho obratu, odpočítať od DPH, ktorú sú povinní zaplatiť, DPH fakturovanú nezávislej skupine osôb z titulu jej nadobudnutia tovarov alebo služieb od tretích osôb, pričom podľa článku 168 smernice o DPH sa nárok na odpočet DPH na vstupe priznáva len zdaniteľnej osobe, ktorá nadobudla tovary alebo služby zaťažené DPH a ktorá ich používa priamo na potreby svojich zdaniteľných plnení.
   Nakoniec Komisia tvrdí, že článok 14 ods. 2 písm. c) a článok 28 smernice o DPH bránia vnútroštátnej právnej úprave, ak táto stanovuje, že v prípade, keď člen nezávislej skupiny osôb nadobudol tovary alebo služby od tretích osôb vo vlastnom mene, ale na účet skupiny, je plnenie pozostávajúce v prípade tohto člena z ovplyvnenia takto schválených výdavkov skupiny vylúčené.
   (
         1
      )	Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).